Unutrašnja energija
Unutrašnja energija zavisi od strukture i termodinamičkog stanja tijela, a predstavlja zbir ukupne energije njegovih sastavnih čestica. Unutrašnja energija uključuje sve moguće oblike energije: energija usljed kretanja čestica sistema, energija međudjelovanja nukleusa i elektrona u atomima i molekulama, energija međudjelovanja elektrona, nuklearna energija, energija osciliranja čestica u sistemu, itd. Unutrašnju energiju sistema ne čini kinetička energija kretanja sistema kao cjeline, niti potencijalna energija sistema usljed položaja. Unutrašnja energija se ne mjeri direktno, već se mjeri ΔU - promjena unutrašnje energije. Ako se proces dešava u zatvorenom sudu (pri konstantnoj zapremini), tada sistem ne vrši nikakav rad i promjena unutrašnje energije je jednaka toploti (q):   Δ U = q {\displaystyle \ \Delta U=q} Toplota prelazi isključivo sa tijela koje ima višu temperaturu na tijelo niže temperature Prenos se vrši na jedan od sledećih načina: Direktnim provođenjem (kondukcija) Zračenjem (iradijacija) Posrednim prevođenjem ( konvekcija)